Wanda Rutkiewicz
<s>Wanda Rutkiewicz (4. februar 1943. – 12–13. maj 1992.) je poljska alpinistkinja i inžinjer računarstva.</s><s>Ona je prva žena sa usponom na K2 i treća žena sa usponom na Mount Everest.</s><s>Pripadala je zlatnoj generaciji poljskih alpinista koji su krajem XX stoljeća bili vodeći svjetski penjači: Andrzej Zawada, Wanda Rutkiewicz, Jerzy Kukuczka, Krzysztof Wielicki, Wojciech Kurtyka i dr.</s>

<s>Wanda Rutkiewicz je rođena u poljskoj familiji u  Plungeu, gradu koji je do Drugog svjetskog rata pripadao Poljskoj, a danas je u Litvaniji.</s><s>Poslije rata, njena familija se preselila u Poljsku, najprije u Lancut, a zatim u Vroclav na jugozapadu Poljske.</s><s>Tu joj je poginuo sedmogodišnji brat od zaostale mine iz rata.</s>

<s>Sklonost prema sportu naslijedila je od oca pa je rano počela trenirati trčanje, skokove u dalj i vis, bacanje diska.</s><s>Tokom studija na Politehničkom fakultetu trenirala je odbojku, pa je čak i bila vođa ekipe na univerzitetskom prvenstvu u Budimpešti, iako je bila niskog rasta, 168 cm.</s>

<s>Wanda Rutkiewicz vozila je poljski motocikl Junak, što će je indirekno uvesti u svijet planinarstva.</s><s>Kada joj se jednom prilikom pokvario motocikl, na ulici joj je pomogao kolega Bogdan Jankowski, koji se već dvije godine penjao po planinama.</s><s>Ovo je rezultiralo zajedničkim penjanjem u Falkon planinama.</s>

<s>Penjačka karijera 
Penjala se na vrhove Norveške, Tatre u Poljskoj.</s><s>U Alpama se popela na Eiger (1973. g.) i Matterhorn (1968. g.).</s><s>Godine 1970 Andrzej Zawada ju je uvrstio u ekspediciju u Pamir, gdje se popela na vrh Lenjina, i imala neprijatna iskustva sa muškim dijelom ekipe.</s><s>Godine 1972. popela se na vrh Noszak (7492 m) u Hindukušu.</s>

<s>Slijedili su i usponi na vrhove preko 8000 m. u Himalajima.</s><s>Kako je Wanda postajala sve popularnija, a njena dostignuća se sabirala,  postajala je sve više izolovanija prema ostalim penjačima.</s><s>Dokazala je da je među najboljima na svijetu i njeno osvajanje Mount Everesta, postalo je, njezino krunsko dostignuće.</s><s>Reinhold Messner je za nju rekao: Wanda je živi dokaz da se žene mogu penjati na velikoj visini na načine o kojima većina muškaraca može samo sanjati.</s>

<s>Ona je takođe i vodila nekoliko isključivo ženskih ekspedicija što će postati putokaz za ženski alpinizam.</s><s>Vodila je i školu za alpinizam, koju je završio i Krzysztof Wielicki.</s>

<s>Za vrijeme svoje karijere uspješno je osvojila slijedeće vrhove:
 1975 – Gasherbrum III 
 1978 – Mount Everest, kao prva Poljakinja i treća Evropljanka.</s><s>1985 – Nanga Parbat
 1986 – K2.</s><s>Bio je to njen treći pokušaj uspona na ovu planinu i postala je prva žena kojoj je to uspjelo.</s><s>1987 – Shishapangma
 1989 – Gasherbrum II
 1990 – Gasherbrum I
 1991 – Cho Oyu.</s><s>Nakon osvojenih 6 vrhova preko 8000 metara napravila je vlastiti ambiciozni plan Karavan snova u želji da bude prva žena koja će osvojiti svih 14 vrhova i to kratkom vremenskom periodu od dvije godine.</s><s>1991 – Annapurna</s>

<s>Pogibija 
Nakon uspona na dva vrha sa njene liste desila se tragedija na Kangchenjungi 1992. g. Tokom uspona susrela se sa  meksičkim penjačem Carlos Carsoliom koji se vraćao sa vrha.</s><s>U malom šatoru, Carlos ju je ubjeđivao da se vrate, što je ona odbila i sama nastavila penjanje.</s><s>Carsolio ju je čekao nekoliko dana u baznom kampu, ali ona se nikad nije vratila.</s><s>Bilo joj je 49 god.</s>

<s>Pogibija jednog broja poljskih penjača, a pogotovo Wande Rutkiewicz i Jerzy Kukuczke bile su glavni uzroci uzroci postupnog propadanja zlatnog doba poljskog alpinizma.</s><s>Mlađi penjači postali su više oprezniji u odnosu na predhodnike i manje su se interesovali za vrhunsko penjanje.</s><s>Svima je jasno da je putovanje do Tatri ili Anda i jednostavnije i sigurnije od onog u Himalaje.</s><s>I što je važno, država nije više ta koja u onoj mjeri kao nekada, podržava vrhunski alpinizam.</s>

<s>Reference</s>

<s>Poljski planinari
Osvajači Mount Everesta
Rođeni 1943.</s>

